**ХҮНС ХӨДӨӨ АЖ АХУЙН ГАЗРЫН**

 **2022 ОНЫ 01 ДҮГЭЭР САРЫН ХИЙСЭН АЖЛЫН МЭДЭЭЛЭЛ**

2022.01.28 Улиастай хот

Нэг. Удирдлага зохион байгуулалтын ажлын талаар:

1. Төсвийн гүйцэтгэлийн 01 дүгээр сарын мэдээг санхүүгийн программаас гаргаж  аймгийн төрийн сангаар хянуулан ХХААХҮ-н яаманд хүргүүлсэн. Байгууллагын шилэн дансны мэдээллийг сар бүрийн 08-ны дотор системд байршуулан ажилласан.
2. 2022 оны 01 дүгээр сарын байдлаар ирсэн албан бичиг 15, явсан бичиг 13, Газрын даргын Б тушаал 4, А тушаал 9 гарч, өргөдөл 0 ирсний мэдээ тайланг холбогдох газруудад хүргүүлж ажилласан.
3. Байгууллагын хуваарьт газрын зам талбайн цас, мөсийг 2022 оны 01 дүгээр сарын 27-ний өдөр цэвэрлэж хуваарьт газарт халтиргаа гулгаа үүсэж иргэд гэмтэх, зам тээврийн осол гарахаас урьдчилан сэргийлэн холбогдох хууль тогтоомжийн хэрэгжилтийг ханган ажилласан.
4. Байгууллага, нэгж, албан хаагчийн 2022 оны Гүйцэтгэлийн төлөвлөгөөг Төрийн албаны тухай хууль, Засгийн газрын 2020 оны 217, 218 дугаар тогтоолын дагуу боловсруулан Гүйцэтгэлийн удирдлагын цахим системд оруулан баталгаажуулах ажлыг зохион байгуулсан.

Хоёр: Үйлдвэр, худалдаа үйлчилгээний албаны хийсэн ажлын мэдээлэл

1. Аймгийн хэмжээнд 2022 онд тариалах талбай, хураан авах ургацын төлөвлөгөөг сумдаар гаргаж газрын даргаар батлуулахаар хүлээгдэж байна.
2. Хүнс, хөдөө аж ахуй хөнгөн үйлдвэрийн сайдын 2021 оны 12 дугаар сарын 13-ны өдрийн А/361 дүгээр тушаалаар “Хоршоог хөгжүүлэх сангаас хөнгөлөлттэй зээл олгох, сонгон шалгаруулах, эргэн төлүүлэх, хяналт тавих журам”-ыг баталсантай холбогдуулан сумдаас хоршооны судалгааг ирүүлэх тухай газрын даргын 2022 оны 3/05 дугаар албан бичгийг хүргүүлж судалгааг авч нэгтгэж байна.

Гурав: Мал үржлийн албаны хийсэн ажлын мэдээ

1. Чинээлэг малчин үндэсний хөтөлбөрийг хэрэгжүүлэх арга хэмжээний төслийг 24 сумын ХААТасгийн мэргэжилтэн нарт танилцуулсан.
2. 2021 оны ноосны урамшуулалд хамрагдах 24 сумын малчин болон мал бүхий 6824 өрхийн падааны шивэлтийг нэгтгэн ХХААХҮЯамны Санхүү хөрөнгө оруулалтын газарт хүргүүлсэн.
3. Эрчимжсэн мал аж ахуйн хөгжлийг дэмжих үндэсний хөтөлбөрийг 2021 онд хэрэгжүүлсэн ажлын тайлан болон эрчимжсэн мал аж ахуй эрхлэгчдийн судалгааг гаргаж ХХААХҮЯаманд хүргүүлсэн.
4. Бэлчээрийн худгийг зохистой ашиглах журмыг албан бичгээр 24 сумын ХААТасагт хүргүүлсэн
5. Өвөлжилтийн нөхцөл байдалтай танилцах цаг үеийн ажлаар Идэр, Тэлмэн, Тосонцэнгэл, Түдэвтэй, Сонгино, Тэс сумдад ажилласан
6. Цөм сүрэгтэй малчин өрхийн гаргаж нэгтгэн ХХААХҮЯамны Малын генетик нөөцийн хэлтэст хүргүүлсэн
7. Үлийн цагаан оготнын тархалтын судалгааны зардлыг гаргаж хүсэлтийг ХХААХҮЯаманд хүргүүлсэн.
8. Отор нүүдлийн мэдээллийг аймгийн Онцгой байдлын газарт мэдээлсэн.
9. Эрсдэлийн үнэлгээ хийхэд Хүнс, хөдөө аж ахуйн газраас шаардлагатай мэдээллийг гаргаж аймгийн Онцгой байдлын газарт хүргүүлсэн.
10. Төв аймгаас ирүүлсэн отор нүүдлийг зохицуулах журмын төслийг сумдын ХААТасагт хүргүүлэн саналыг авч нэгтгэж байна.

ХҮНС, ХӨДӨӨ АЖ АХУЙН ГАЗАР